11/08/2021 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 2021/32684. Aprobación das bases para a selección de expositores que se poden acoller ao financiamento dun stand do CULTURGAL 2021

Por resolución do Presidente da Deputación núm.32684, do 10 de agosto de 2021, aprobáronse as Bases para a selección de expositores que se poden acoller ao financiamento dun stand do CULTURGAL 2021, que se transcriben deseguido: BASES PARA A SELECCIÓN DE EXPOSITORES QUE SE PODEN ACOLLER AO FINANCIAMENTO DUN STAND NO CULTURGAL 2021 1.–Obxecto. A Deputación da Coruña, a través da área de Cultura, regula mediante o presente documento a convocatoria pública dirixida a empresas do sector cultural con sede fiscal na provincia da Coruña, que estean interesadas en asistir á Feira das industrias culturais de Galicia CULTURGAL 2021 que terá lugar no Pazo da Cultura de Pontevedra, os días 26, 27 e 28 de novembro de 2021. Co obxecto de colaborar co sector cultural da provincia a Deputación da Coruña contrata 35 stands de 6m² e un prezo de 350,00 €, que cederá de xeito gratuíto ás empresas que resulten seleccionadas a través desta convocatoria.2.–Prazo. O prazo de presentación de solicitudes finalizará ás 14:00 horas do día 25 de agosto de 2021.3.–Solicitude e documentación. As empresas interesadas en participar deberán entregar no rexistro da Deputación provincial da Coruña, Avda. Porto da Coruña, 2, 15003 A Coruña, ou ben a través da sede electrónica da nosa web: www.dacoruna. gal, a seguinte documentación:  Solicitude de participación na presente convocatoria (Anexo).  Estatutos rexistrados e escrituras de constitución inscritos no rexistro mercantil ou que corresponda.  Fotocopia do documento de identificación fiscal da empresa.  Acreditación da Alta no IAE ou, si é o caso, alta no censo de obrigados tributarios no Ministerio de Facenda e Administracións Públicas (modelo 036), na actividade coa que concorre á Feira.  Memoria das actividades da empresa nos anos 2020 e 2021, con indicación ao sector cultural ao que se adica. Nesta memoria describiranse os proxectos que realiza e si é o caso os premios e recoñecementos acadados no seu ámbito de actividade.  Certificación do número de persoas que traballan na empresa, indicando para cada unha delas: denominación do posto de traballo, xornada e antigüidade.  Breve descrición do stand e o que se pretende divulgar ou difundir nos dias de celebración do CULTURGAL.  No seu caso, certificación de participación na Feira en anos anteriores, que deberá ser expedido polo CULTURGAL 4.–Condicións e obrigas.4.1.–As empresas seleccionadas terán os servizos básicos que o CULTURGAL dispoña para todos os stands da feira, que como mínimo serán:  Inclusión na web e no catálogo de expositores do CULTURGAL 2021.  Seguro de responsabilidade civil obrigatorio.  Servizo xeral de limpeza do stand.  Acceso wifi durante os días de apertura ao público.  Servizo de vixilancia xeral do recinto expositivo.  Toma de corrente.  Iluminación individual.  Displayer co nome da entidade.4.2.–Os días de celebración do CULTURGAL serán o 26, 27 e 28 de novembro de 2021.4.3.–As empresas ás que se lles adxudique un stand poderán contratar a maiores melloras no stand (mobiliario, maior espazo) para o que deberán dirixirse directamente á Asociación Culturgal, organizadora da Feira. En ningún caso a Deputación aboará gasto ningún derivado das posibles melloras que realicen os expositores.4.4.–A ubicación dos postos será coordinada pola propia entidade organizadora do evento, no momento da inscrición dos diferentes expositores e de acordo aos criterios que estableza o propio CULTURGAL.4.5.–As empresas seleccionadas deberán colocar en lugar visible o logotipo da Deputación Provincial da Coruña no formato que se lles proporcionará no momento da resolución das axudas.4.6.–As empresas seleccionadas deberán utilizar no conxunto de soportes informativos e de difusión das súas actividades (folletos, carteis, cuñas de audio, programas de man, etc.) a lingua galega, sen que iso exclúa a posibilidade de utilizaren tamén outras linguas.4.7.–As adxudicacións serán persoais e intransferibles. O incumprimento dalgunha das obrigas conlevará o pago total do aluger do stand por parte da empresa incumpridora.5.–Resolución. A adxudicación dos expositores é competencia da área de Cultura da Deputación da Coruña, publicando a resolución coas empresas seleccionadas na súa páxina web www.dacoruna. gal. A selección das solicitudes farase conforme os criterios seguintes:  Traxectoria da empresa. Ata 3 puntos.  Número de persoas traballadoras contratadas. Ata 3 puntos.  Proxectos innovadores. Ata 2 puntos.  Premios e recoñecementos acadados pola empresa no seu ámbito de actividade. Ata 2 puntos. A presentación e sinatura da solicitude implica o coñecemento e aceptación íntegra das presentes bases. ANEXO SERVIZO DE ACCIÓN SOCIAL, CULTURAL E DEPORTES SECCIÓN DE EDUCACIÓN, CULTURA E DEPORTES Boletín de solicitude para o CULTURGAL 2021 Para os efectos de participar nas axudas para o aluguer do stand no CULTUGAL 2021, a celebrar do 26 ao 28 de novembro no Pazo da Cultura de Pontevedra, achéganse os datos seguintes: Documentación:  Solicitude de participación na presente convocatoria (Anexo I).  Estatutos rexistrados e escrituras de constitución inscritos no rexistro mercantil ou que corresponda.  Fotocopia do documento de identificación fiscal da empresa.  Acreditación da Alta no IAE ou, si é o caso, alta no censo de obrigados tributarios no Ministerio de Facenda e Administracións Públicas (modelo 036), na actividade coa que concorre á Feira.  Memoria das actividades da empresa nos anos 2020 e 2021, con indicación ao sector cultural ao que se adica. Nesta memoria describiranse os proxectos que realiza e si é o caso os premios e recoñecementos acadados no seu ámbito de actividade.  Certificación do número de persoas que traballan na empresa, indicando para cada unha delas: denominación do posto de traballo, xornada e antigüidade.  Breve descrición do stand e o que se pretende divulgar ou difundir nos dias de celebración do CULTURGAL.  No seu caso, certificación de participación na Feira en anos anteriores, que deberá ser expedido polo CULTURGAL. Sinatura: A Coruña, 10 de agosto de 2021. O presidente O secretario Valentín González Formoso José Luis Almau Supervía